**Etički kodeks o sigurnosti učenika i djelatnika OŠ Vrgorac na internetu**

Članak 1.

1. OŠ Vrgorac (u daljnjem tekstu: Škola) smatra kako je sigurnost djece na internetu, tj. e-sigurnost, važan zadatak i bitan element sigurnosti djece/učenika, ali i djelatnika Škole, pri uporabi računala, tableta, mobilnih telefona i sličnih uređaja.
2. Škola identificira internet i informacijske tehnologije kao važan dio svakidašnjice te djeca/učenici trebaju imati pristup istima u svrhu razvijanja digitalnih kompetencija, ali trebaju biti i educirani kako bi se uspješno nosili s rizicima virtualnog svijeta te razvili otpornost prema rizicima digitalnog i virtualnog svijeta.
3. Škola je dužna omogućiti djelatnicima kvalitetan pristup internetu kako bi se podigao

standard obrazovanja, poticala uspješnost i profesionalizacija struke, te poboljšala kvaliteta odgojno-obrazovnih i menadžerskih djelatnosti.

(4) Škola potiče uključivanje i rad djelatnika na međunarodnim projektima poput Erasmus +, eTwinning-a i slično, razvoj digitalnih kompetencija djelatnika i učenika, inovativno poučavanje IKT tehnologijama te internacionalna mobilnost djelatnika i učenika.

**Ciljevi Etičkog kodeksa učenika i djelatnika o sigurnosti na internetu su**

Članak 2.

1. Osigurati internetski sigurno okružje za učenike i djelatnike na način da su svi sudionici,

učenici i djelatnici Škole, upoznati s ključnim pravilima ponašanja na internetu i uporabom informacijsko - komunikacijskih tehnologija, a sukladno Etičkom kodeksu škole i Kućnom redu škole.

1. Zaštititi učenike i djelatnike na internetskoj mreži Škole postavljanjem filtera za

neprimjerene sadržaje.

(3) Kroz kurikulum nastavnih predmeta te radionice i druge oblike edukacije nastojati educirati i informirati učenike te djelatnike o mogućim opasnostima, rizicima virtualnog svijeta kao i prednostima i dobrobitima informacijsko komunikacijskih tehnologija.

1. Omogućiti da djelatnici i učenici uče te rade na siguran i odgovoran način, isticanjem

pozitivnih primjera kao uzora takvog ponašanja na internetu.

1. Iznijeti jasan protokol u slučaju rizičnih ponašanja na internetu.

Članak 3.

(1) Ovaj se kodeks odnosi na sve djelatnike Škole uključujući i ravnatelja, učitelje, administrativno te stručno-pedagoško osoblje, vanjske suradnike, posjetitelje, volontere i ostale pojedince koji povremeno rade u Školi ili surađuju sa Školom.

(2) Ovaj Kodeks treba biti nadogradnja postojećim kodeksima/pravilnicima kako bi se učenici zaštitili od nasilja, educirali o odgovornom ponašanju na internetu te znali koristiti prednosti interneta u obrazovne svrhe.

**Pravila za zaposlenike Škole**

Članak 4.

(1) Osobnim primjerom doprinositi Kodeksu o sigurnosti učenika i djelatnika na internetu.

1. Poznavati i pridržavati se drugih školskih pravilnika i kodeksa koji se tiču sigurnosti na internetu.
2. Preuzeti odgovornost za sigurnost školskih podataka (ne odavati lozinku za internet Škole i sl.).
3. Biti primjer odgovornog ponašanja na internetu i korištenja informacijsko komunikacijskih tehnologija.
4. Primjenjivati ključne stavke Kodeksa o sigurnosti učenika i djelatnika u svojoj praksi.
5. Uključiti Kodeks o sigurnosti na internetu u kurikulum Škole i kurikulum predmeta poučavanja.
6. Biti profesionalan i pristojan u ponašanju na društvenim mrežama, u korištenju informacijsko komunikacijskih tehnologija, pridonositi dostojanstvu profesije (za vrijeme i izvan radnog vremena).
7. Detektirati učenike koji krše Kodeks o sigurnosti učenika i djelatnika na internetu te postupiti prema protokolu.

Članak 5.

1. Učenici ili djelatnici moraju odmah prijaviti neprikladnu komunikaciju putem elektroničke pošte ravnateljici škole. Ti će podaci ostati trajno pohranjeni u dosjeu radnika.

Članak 6.

(1)Uprava škole i djelatnici međusobno dužni su se poticati na uljuđenu i profesionalnu komunikaciju putem elektroničke pošte s roditeljima, učenicima i djelatnicima Škole te trećim stranama OŠ Vrgorac.

**Pravila ponašanja na internetu za učenike**

Članak 7.

(1) Na internetu ne ostavljam podatke o :

* ime i prezime, adresa stanovanja, ime i adresa škole, imena svojih roditelja, brojeve telefona

ili mobitela

(2) Razumijem da mnogi ljudi ne moraju u stvarnosti biti onakvi kakvi se predstavljaju na internetu. Odrasli se mogu predstavljati kao djeca, muškarci da su žene i slično.

(3) Obavijestiti roditelje o svim novim porukama e-pošte ili chat poruka.

(4 )Bez prisutnosti i odobrenja roditelja ne kupovati bilo što preko interneta.

1. Ukoliko bilo tko od mene zatraži nešto što pretpostavljam da ne bi trebalo učiniti o tome ću obavijestiti roditelje, razrednika ili stručnu službu Škole.
2. Komunikacija na internetu treba biti primjerena. Ne smije se tračati, širiti glasine o nekome, upuštati u prepirke i svađe i slično.

**Savjeti za roditelje**

Članak 8.

(1) Internet može pomoći vašem djetetu o obrazovanju te mu daje veliku mogućnosti pristupa informacijama. Ali ta velika sloboda i mnoštvo informacija nose sa sobom i veliku odgovornost. Ta je odgovornost na roditeljima koja moraju naučiti dijete kako se koristi internetom te zaštiti svoje dijete od stvari koje mu još uvijek nisu jasne u on line okruženju.

(2) Držite računalo u dnevnoj sobi a ne u dječjoj kako biste imali kontrolu nad aktivnostima svojeg djeteta na računalu.

(3) Naučite dovoljno o računalima tako da djeci možete dati savjet te kako biste znali procijeniti što djeca rade na računalima.

(4) Povremeno zajednički posjećujte internetske stranice kako biste se upoznali sa sklonostima i navikama djeteta na internetu te provjerili što vaše dijete na internetu radi.

(5) Ohrabrite dijete da vas pita o onome što ne zna te potičite razgovore o sadržajima na internetu.

1. Djeca osnovnoškolskog uzrasta niti mlađe ne bi trebala posjećivati chat sobe, forume, Facebook i slična mjesta bez nadzora roditelja.
2. Uspostavite pravila vezana za ponašanje na internetu (npr. ograničaavanje vremena korištenja), zapišite ih i napravite dogovor s djetetom.
3. Savjetujte dijete da se nikad i ni pod kojim uvjetima ne sastaje s osobama koje upozna

preko interneta, osim u vašoj pratnji.

1. Saznajte zaporke korisničkih računa kojima se služi vaše dijete.
2. Povremeno upišite ime svojeg djeteta u Google tražilicu da vidite pojavljuje li se i na kakvim stranicama.
3. Upoznajte se s online prijateljima svojeg djeteta i pričajte s drugim roditeljima kako biste saznali koje stranice posjećuju njihova djeca.

**Održavanje internetske mreže i informacijsko komunikacijskih tehnologija**

**Zadaće Škole**

Članak 9.

1. Omogućiti sigurnu tehničku infrastrukturu kako bi se učenje moglo održavati putem IKT
2. Ugraditi programe za zaštitu podataka u IKT.
3. Osigurati prikladnu kontrolu pristupa i enkripciju kako bi se osobni i ostali povjerljivi podaci zaštitili.

1. Koristiti filtere za nepodobne sadržaje na IKT i osigurati redovito praćenje školske mreže te prijaviti svaki pokušaj zlouporabe (CARNET-u).

Članak 10.

**Dužnosti učenika**

1. Pročitati i pridržavati se Kodeksa o sigurnosti djece i djelatnika na internetu.
2. Poštivati osjećaje drugih učenika i njihovih prava kako na internetu, tako i u svakodnevnom životu.
3. Potražiti pomoć odraslih osoba, roditelja, djelatnika Škole ako doživljavaju negativna iskustva putem interneta.
4. Ponašati se odgovorno na internetu i preuzeti odgovornost za svoje postupke.
5. Potražiti pomoć i savjet odraslih ukoliko ne znaju procijeniti je li neko ponašanje rizično, neprihvatljivo ili opasno.

**Upravljanje mrežnim stranicama Škole**

Članak 11.

(1) Kontakti na mrežnim stranicama Škole trebaju sadržavati adresu, elektroničku adresu i telefonski broj Škole. Osobne informacije djelatnika i učenike se ne objavljuju.

(2) Ravnatelj i/ili osoba zadužena za uređenje mrežnih stranica, preuzima odgovornost urednika za objavljene informacije. Sve netočne ili neistinite informacije će se ukloniti i neće se objaviti.

(3) Škola će se pridržavati i poštivati autorska prava.

(4) Učenički radovi i fotografije će se objaviti samo uz pisani pristanak roditelja/skrbnika.

(5) Na mrežnim stranicama Škole, objavit će se Kodeks o sigurnosti učenika i djelatnika na internetu.

**MOBILNI TELEFONI, UREĐAJI ZA REPRODUCIRANJE , SNIMANJE I FOTOGRAFIRANJE**

Članak 12.

(1)Učenicima je dozvoljen unos osobnih mobilnih telefona , uređaja za reproduciranje glazbe uz određene uvjete: da ne ometaju nastavni proces, da ne snimaju učitelje i ostale učenike (bez dozvole učitelja), da ne objavljuju fotografije i videosnimke učitelja, učenika i ostalih djelatnika Škole bez pisanog pristanka istih.

(2) Uporaba osobnih mobilnih uređaja mora biti u skladu s važećim zakonima i školskim pravilnicima i ovim Kodeksom.

(3) Ukoliko predmetni ili razredni učitelj zatraži, učenik će predati mobilni uređaj ili uređaj za snimanje i odložiti ga na za to određeno mjesto.

(4) Mobilni telefon ili uređaj za reproduciranje ili snimanje će se privremeno oduzeti učeniku i predati roditelju ukoliko se učenik ne pridržava pravila ovog Kodeksa ili Kućnog reda Škole.

(5) Za unesene elektroničke uređaje koje učenik unese u školu odgovoran je vlasnik. Škola nije odgovorna za gubitak, krađu ili oštećenje istih.

(6) Zabranjuje se korištenje mobilnih telefona u školskoj sportskoj svlačionici i toaletima Škole.

(7) Svim učenicima i djelatnicima Škole zabranjeno je slanje nasilnih, prijetećih te neprimjerenih poruka i sadržaja te će takvo ponašanje biti sankcionirano unutar Škole i po potrebi s vanjskim institucijama.

Članak 13.

(1) Sigurno i odgovorno ponašanje na društvenim mrežama važan su dio Kodeksa.

1. Učenike će se educirati o sigurnom, pristojnom i odgovornom korištenju mobilnih telefona.

Svako korištenje mobilnih uređaja i ostalih elektroničkih uređaja mora biti u skladu s ovim Kodeksom.

(3 )Tijekom nastavnog sata mobilni uređaji moraju biti ugašeni i spremljeni u torbu ili stavljeni na za to predviđeno mjesto u učionici ili sportskoj dvorani ili školski ormarić koji je zaključan.

(4) Ukoliko učitelj dozvoli, učenici smiju koristiti mobilni uređaj tijekom nastavnog sata, poštujući i pridržavajući se naputaka učitelja.

1. Mobiteli se smiju koristiti samo u edukativne svrhe i aktivnosti koje doprinose ostvarivanju nastavnog plana i programa.
2. Ukoliko postoji opravdana sumnja da učenik koristi mobilni uređaj u svrhu slanja uvredljivih

sadržaja, poruka, prijetnji i slično, Škola će izvijestiti policiju odnosno roditelje učenika.

**DRUŠTVENE MREŽE**

Članak 14.

(1) Učenici će biti trajno educirani o odgovornom ponašanju i komunikaciji na društvenim mrežama. Učenike treba upoznati s mogućim rizicima pri objavljivanju sadržaja na društvenim mrežama.

(2) Učenici će biti informirani o riziku kojem se izlažu dijeleći osobne informacije na bilo kojoj društvenoj mreži.

(3) Učenike se savjetuje da ne upoznaju osobe s društvenih mreža uživo bez nazočnosti roditelja.

(4) Učenike se savjetuje da nepoznate osobe ne prihvaćaju kao prijatelje na društvenim mrežama.

(5) Roditelji će pisano biti obaviješteni o komunikaciji i upotrebi društvenih mreža u obrazovne svrhe.

.